جمهور باشلیغی رجب طیب ایردوغان؛
"روسیه نینگ اوکراین گه قوراللی هجوم و باستیریب آلیش گه قول اورمسلیگینی تمنی ایته من" دیدی.
جمهور باشلیغی ایردوغان خصوصی بیر تلویزیونده کون ترتیبی بوییچه بیانات بیردی.
ایردوغان روسیه – اوکراین بحرانی بیلن تیگیشلی اوله راق شولرنی ایتدی:
"ایککی رهبر (روسیه و اوکراین دولت باشلیغلری ویلادیمیر پوتین بیلن ویلادیمیر زلنسکی) خواهلسه اولکه میزده اوچره شیشلرینی تامین ایتیب تینچلیک فضاسی نینگ قیته دن تیکلنیش یولینی آچیشیمیز ممکن" دیدی.
ایردوغان "اولکه میز اوکراین نینگ توپراق بوتونلیگینی و حاکمیتینی باشدن بیری قوللب – قوتله ماقده. بو یانداشوویمیزگه اوزگریش یوز بیریشی ممکن ایمس" دیب شونقه دوام ایتدی:
" روسیه نینگ اوکراین گه قوراللی هجوم و باستیریب آلیش گه قول اورمسلیگینی تمنی ایته من. بونقه بیر آدیم روسیه و منطقه میز اوچون عقللی بیر حرکت بولمه یدی" دیب افاده ایتدی.
شرقی اورته ییر دینگیزیده ایسه تورکیه نی یوق دیب کورگن هیچ بیر پروژه نینگ موفق بولمه گن لیگینی ایتگن ایردوغان جنابلری اسرائیل بیلن اوزارا مناسبتلرنی بهالندیردی.
اسرائیل لیک کسبداشی یتزاک هرتزوگ نینگ فبروری آیی نینگ باشیده تورکیه گه سفر قیلیشی نینگ ممکن ایکن لیگینی تاکییدله دی.
ایردوغان "بو سفر بیلن تورکیه – اسرائیل مناسبتلریده ینگی بیر باسقیچ باشلشی ممکن" دیب ایتدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
